«Ашық НҚА» интернет-порталында орналастыру үшін «Ең төмен резервтік талаптар туралы қағидаларды бекіту туралы» Қазақстан Республикасы Ұлттық Банкі Басқармасының 2019 жылғы 29 қарашадағы № 229 қаулысына және «Банк операцияларының жекелеген түрлерін жүзеге асыратын ұйымдардың есептілікті ұсыну қағидаларын бекіту туралы» Қазақстан Республикасы Ұлттық Банкі Басқармасының 2025 жылғы 24 желтоқсандағы № 102 қаулысына өзгерістер енгізу туралы» Қазақстан Республикасы Ұлттық Банкі Басқармасының қаулысының жобасы бойынша ақпараттық кесте

	1
	НҚА жобасының атауы (НҚА түрін көрсете отырып)
	«Ең төмен резервтік талаптар туралы қағидаларды бекіту туралы» Қазақстан Республикасы Ұлттық Банкі Басқармасының 2019 жылғы 29 қарашадағы № 229 қаулысына және «Банк операцияларының жекелеген түрлерін жүзеге асыратын ұйымдардың есептілікті ұсыну қағидаларын бекіту туралы» Қазақстан Республикасы Ұлттық Банкі Басқармасының 2025 жылғы 24 желтоқсандағы № 102 қаулысына өзгерістер енгізу туралы» Қазақстан Республикасы Ұлттық Банкі Басқармасының қаулысының жобасы (бұдан әрі – Жоба).

	2
	Әзірлеуші мемлекеттік орган
	Қазақстан Республикасы Ұлттық Банкі.

	3
	НҚА жобасын әзірлеу үшін негіздер (тиісті НҚА немесе тапсырмаға сілтеме жасай отырып (бар болса))
	Жоба цифрлық теңге түріндегі активтер есебінен ең төмен резервтік талаптарды (бұдан әрі – ЕТРТ) орындау үшін қабылданатын резервтік активтердің құрамын кеңейту және ұйымдардың ҚРҰБ-да цифрлық теңге қалдықтары туралы күнделікті деректерді ұсынуын қамтамасыз ету, сондай-ақ шығарылған облигациялар бойынша міндеттемелерді ЕТРТ есептеу үшін қабылданатын міндеттемелердің үшінші санатына жатқызу шарттарын нақтылау мақсатында әзірленді.

	4
	НҚА жобасының қысқаша мазмұны, негізгі ережелердің сипаттамасы
	Қаулы жобасы ҚРҰБ Басқармасының қолданыстағы келесі қаулыларына өзгерістер енгізу мақсатында әзірленді:
1. 2019 жылғы 29 қарашадағы № 229
«Ең төмен резервтік талаптар туралы қағидаларды бекіту туралы»;
2. 2025 жылғы 24 желтоқсандағы № 102
«Банк операцияларының жекелеген түрлерін жүзеге асыратын ұйымдардың есептілікті ұсыну қағидаларын бекіту туралы».
Қаулы жобасында мынадай негізгі өзгерістер көзделеді:
· резервтік активтердің құрамын банкке тиесілі цифрлық теңгемен және ұйымға тиесілі цифрлық теңгемен кеңейту, сондай-ақ ЕТРТ-дың орындалуын есептеу кезінде цифрлық теңге қалдықтарын есепке алу тәртібін белгілеу көзделеді. Бұл ретте цифрлық теңгені резервтік активтер құрамында есепке алу тиісті айқындау кезеңі үшін есептелген ЕТРТ мөлшерінің 25 пайызынан аспайтын мөлшерде шектеледі;
· банктер мен ұйымдардың резервтік активтерді қалыптастыру кезеңіндегі цифрлық теңгенің күнделікті қалдықтарын және олардың резервтік активтерді есептеу кезінде ескерілетін орташа мәнін көрсететін көрсеткіштермен ЕТРТ-ды орындауы туралы ақпарат нысандарын толықтыру;
· облигацияларды ұстаушының талап етуі бойынша эмитент ковенанттарды бұзған және (немесе) облигацияларды шығару талаптарына сәйкес эмитентке бақылау жасау құқығы өзгерген жағдайда облигацияларды мерзімінен бұрын сатып алу (өтеу) мүмкіндігі бөлігінде шығарылған облигациялар бойынша міндеттемелерді ЕТРТ есептеу кезінде ескерілетін міндеттемелердің үшінші санатына жатқызу шарттарын нақтылау;
· үшінші санаттағы міндеттемелер құрамына енгізілетін облигациялар туралы мәліметтерді ұсыну тәртібін нақтылау, оның ішінде банктер мен ұйымдар үшін бірыңғай хабарлама нысанын белгілеу, сондай-ақ осы нысанды облигацияларды шығару талаптары, облигацияларды мерзімінен бұрын сатып алу (өтеу) бойынша эмитент пен облигацияларды ұстаушылардың құқықтары, ковенанттар, облигацияларды ұстаушылардың құрамы және шығарылымның өзге де сипаттамалары туралы мәліметтермен толықтыру;
· цифрлық теңгені есепке алуды және тиісті көрсеткіштердің толық көрсетілуін қамтамасыз ету мақсатында ЕТРТ есептеу кезінде пайдаланылатын баланстық шоттар тізбесі мен есептілік нысандарын нақтылау, сондай-ақ ЕТРТ есептеу үшін қабылданатын ұйымдар міндеттемелерінің баланстық шоттары тізбесін түзету.

	5
	Күтілетін нәтижелердің нақты мақсаттары мен мерзімдері
	Өтімділікті реттеудің тиімділігін арттыру және ЕТРТ есептеу тәртібін жетілдіру мақсатында Жобада банкке немесе ұйымға тиесілі цифрлық теңгелерді қосу арқылы ЕТРТ орындау үшін қабылданатын резервтік активтердің құрамын кеңейту есебінен ЕТРТ режимін жеңілдету, сондай-ақ шығарылған облигациялар бойынша міндеттемелерді ЕТРТ есептеу үшін қабылданатын міндеттемелердің үшінші санатына жатқызу шарттарын нақтылау көзделеді. 
Нәтижелер осы жоба қолданысқа енгізілген күннен бастап күтіледі.

	6
	НҚА жобасы қабылданған жағдайда болжанатын әлеуметтік-экономикалық, құқықтық және (немесе) өзге де салдар
	Жобаны қабылдау теріс әлеуметтік-экономикалық, құқықтық және (немесе) өзге де салдарларға әкелмейді.



